mteb/NusaParagraphTopicClassification huggingface dataset:
Basa nuju ulin ka imah uwa. Abdi ningal di dinya aya meja tenis, asalna mah abdi mikir yen tenis teh sarua wae jiga nepak badminton tapi ulinna dina meja. Padahal lamun pas tos nyobian mah benten pisan lantaran bentuk raketna oge beda. Tapi aya sababaraha tehnik nakol anu sarua antara nepak jeung tennis. Abdi atoh pisan pas tiasa ngawaler bola anu dioper ku lawan. Sanajan abdi masih keneh teu sasuai jeung aturan, tapi abdi resep lantaran bola na teu kaluar ti meja. Abdi oge resep latian ulin tennis ku mantulkeun bola ka luhur dina raket tennis kumaha carana bolana teu labuh ka handap.
K.H Ahmad Dahlan, tokoh agama sakaligus nasionalis Indonesia anu lahir dina kaping 7 Desember taun1868 di Yogyakarta. Manehna ngabdikeun hirupna pikeun memperjuangkeun hak asasi manusa jeung kamerdekaan bangsa Indonesia. Manehna dipikawanoh minangka politisi jeung ulama nu boga pangaruh di Indonesia. Anjeunna oge maenkeun peran anu penting dina ngadegkeun Muhammadiyah, organisasi anu ngajarkeun Islam sacara moderat jeung progresif. K.H Ahmad Dahlan oge aktif dina sagala rupa perjuangan, di antarana perjuangan ngalawan kolonialisme Walanda jeung perjuangan ngalawan radikalisme Islam di Indonesia. Anjeunna pupus dina kaping 11 April 1923 di Yogyakarta. Kalayan organisasi Muhammadiyah anu didirikeunana, anjeunna parantos masihan ajaran Islam anu murni ka umatna.
Nalika perusahaan keur ngalaman karugian, tangtuna bakal ngajadikeun batur kaleungitan fokus sareng henteu tenang komo bungah. Nanging, ieu kuduna bakal ngajadikeun anjeun parah jeung makin terpuruk dampakna kana perusahaan  urang moal aya anu mere partulungan. Matakna anjeun ulah lila teuing terpuruk, terpuruk jeug sedih lila lila moal ngarengsekeun masalah. Makin lila urang sedih jeug terpuruk makin lila oge urang bisa bangkit na deui, jadi anjeun kudu langsung hudang pikeun ningkatkeun kaayaan kauangan perusahaan anjeun. Tetep tenang dina diajar masalah anu aya bisa mantuan anjeun nimukeun solusi anu pas. Salaku tambahan, anjeun kedah salawasna optimis sabab optimis bisa ngahadapi masalah ieu jeung pastina anjeun kudu ngajadikeun kaayaan ieu motivasi pikeun ningkatkeun kauangan perusahaan deui.
Jaman baheula kuring keur ulin ka imah nini, ujug-ujug kuring nempo hiji vacuum cleaner di juru kamar. Kulantaran panasaran ka eta robot, kuring jadi hayang nyobaan nyepengan. Kuring mencet-mencet tombol, tuluy nyobaan kana lantai, sofa, sarta dina hordeng. Ku sabab masih panasaran, kuring ulin ka pakarangan nu loba daun-daun nu murag, ih, tapi teu lila mesin teh ujug-ujug pareum, kuring panik, sieun dicrekan ku si nini, soalna eta vacuum cleaner nepi ka peupeus. Kuring menta tulung ka bapa kuring ngahadean pikeun eta mesin bisa hurung deui, urang usahakeun jeung bapa, untung mesinna masih bisa dibenerkeun, ngan tadina aya nu mampet gara-gara daunna garing. Kuring ieu dipapatahan ku bapa, ceuk bapa teh ulah sok coba-coba ai teu nyaho fungsi na.
Tong ditanya deui, upami PUBG janten game nu seueur dipaenkeun ku jalma. Seueur na nu maen ningkatkeun kompetisi dina jero game, urang kudu pinter-pinter ngatur strategi supados tiasa menangkeun chicken dinner. Strategi nu tiasa dianggo supados urang bertahan nika ahir game nyaeta, mimiti urang tiasa turun di tempat nu seueur senjata nanging kudu emut oge kamungkinan pemain sejen nu turun di tempat eta. Upami tos menang senjata sareng armor buru-buru ngumpul sareng squad urang supados tiasa saling ngabantos upami keur perang. Teras sabisa mungkin ngahindar ti peperangan upami kondisi urang kirang nguntungkeun sapertos kakurangan amunisi atanapi squad urang kirang jalma. Upami kitu urang tiasa bertahan nika ahir tur menangkeun game.
Hayang melak tangkal tapi ngan boga lahan anu sempit? Kieu carana. Urang bisa make meotode tabulampot. Tabulampot mangrupakeun kapanjangan tina tutuwuhan buah dina pot nu mangrupakeun proses melak bibit buah di jero pot. Sanajan mibogaan keterbatasan lahan, cara melak tangkal atawa tutuwuhan di lahan sempit ieu oge ngamungkinkeun urang bisa tetep ngebon. Tapi teu kabeh tangkal buah bisa tumbuh ngagunakeun metode ieu, siga kadu nu mibogaan batang tangkal anu gede. Mun hayang ngagunakeun metode ieu bisa ngagunakeun bibit tina siki atawa bibit ku cara nyangkok. Alat-alat nu dibutuhkeunna nyaeta pot nu berguna jang nopang postur tutuwuhan, campuran taneuh, kompos, jeung arang sekam.
Sorabi dahareun anu aya ti jaman baheula, tapii masih kénéh jadi dahareun favorit nepi ka ayeuna. urang Sunda. Sorabi nyaéta kadaharan has ti Jawa Barat. Bahan anu diperlukeun pikeun nyieun sorabi nyaéta tipung béas jeung santan. Cara masak na make cetakan khusus tina taneuh terus di bakar dina hawu. Rasa Sorabi sabenerna hambar jeung rada gurih tina santan, aya dua cara ngadahar sorabi, nyaéta asin ku oncom asak caian jeung lada atawa didahar jeung sambel gula beureum atawa nu biasa disebut kinca. Tapi kiwari mah loba variasina, sorabi dijieun ku rupa-rupa rasa jeung topping, aya sorabi rasa coklat, sorabi kéju, sorabi hayam komo sorabi durian.
Vixtor Axelsen salah sahiji atlet bulu tangkis anu asalna teh ti Denmark. Axelsen mibogaan awal nu jangkung nyaeta sakitar 194 cm. Ku sabab awakna nu jangkung ieu jadi babari nyemes jeung kajangkau bola-bola luhur. Oge leungeunna anu panjang jadi babari ngajangkau kok bulu tangkis ti sisi mana wae ge beunang. Ieu dibuktikeun ku Axelsen sok meunang wae di unggal pertandingan single putra, jeung sok juara wae. Nepikeun ka poinna melesat jauh jeung peringkat nu ka dua. Teu jarang netizen ge nganggap ku heureuyan mun manehna teh siga sosok monster atawa alien anu hese dielehkeunna. Komo deui raut muka Axelsen anu garang bisa ngaintimidasi batur nu jadi lawanna.
Cara urang mertahankeun hubungan sareng rerencangan nyaeta kedah nerapkeun sababaraha aturan. Salah sahijina nyaeta ulah nginjeumkeun artos ka rerencangan, ceunah mah hubungan urang sareng rerencangan teh bisa ereun lantaran duit, utamana lamun nginjeum jeung ngnjeumkeun duit. Teu kabayang lamun urang nginjeumkeun duit ka rerencangan anu geus dekeut biasana urang teu tega kanggo nagih utang manehna ka urang, kumaha lamun kondisina urang nuju periyogi artos teras hiji-hijina sumber duit urang ngan ti rerencangan anu dekeut hungkul. Biasana rerencangan dekeut anu nginjeum duit ka urang teh sok nagjadikeun "batur" salaku tameng ameh manehna teu ditagih urang, padahal utang teh bakal dibawa nepikeun maot.
Pembangkit listrik tenaga nuklir dirancang ku rarancang pikeun nanganan zat radioaktif, sareng moal ngaleupaskeun zat radioaktif ka lingkungan, kalayan sababaraha téknik kaamanan sareng kaamanan radioaktif berlapis, sareng terus diropéa tina waktos ka waktos. Jalma anu ngoperasikeun sareng ngarancang pembangkit listrik tenaga nuklir sadar sareng sapinuhna sadar sareng ngartos radioaktivitas sareng bahaya na. Ku kituna saban tanaga anu ditugaskeun kudu mumpuni sarta kudu nga-renew lisénsina dina waktu anu tangtu. Upami anjeun nganggo méter radiasi sareng angkat ka pembangkit listrik tenaga nuklir di Perancis, contona (anu ngagunakeun 80% listrikna) anjeun bakal mendakan yén radiasi anu timbul tina pembangkit listrik nuklir langkung handap tina radiasi latar (radiasi anu anjeun nampi sacara alami. ti alam). Tapi, bandingkeun jeung PLTU anu ayeuna geus diwangun sacara masif ti jaman SBY nepi ka jaman Jokowi, lain ngan saukur ngaluarkeun polutan anu ngabalukarkeun efek rumah kaca. Tapi ogé kontaminasi radioaktif (anu teu seueur jalma terang).
Poe ayeuna teh mangrupakeun acara gebyar bulan bahasa di sakola abdi. Biasana sok aya penampilan drama, musikalisasi puisi, pidato, jeung sajabana. Tah poe ayeuna ngahaja abdi indit isuk pisan supaya meunang tempat diuk panghareupna. Mimiti pembukaan acara nyaeta nu ditampikeun musikalisasi puisi. Beres eta aya penampilan drama ti ekskul kasenian. Taun ieu drama nu ditampilkeun na nyaeta ngeunaan carita rakyat Malin Kundang. Drama na rame pisan, nepi ka kabeh siswa nu nonton ge jarempe bakat ku ngaregepkeun peran babaturan nana. Beres penampilan drama, aya deui penampilan pidato make bahasa Inggris ti pemenang lomba pidato Inggris antarkelas. Geus kitu mah acara dlajengkeun deui kana pembagian hadiah lomba.
Jang anu masih keneh loba mikir neangan pagawean hese, mending ayeuna mah nyobaan jualan online. Oge jang karyawan anu hayang meunangkeun tambahan penghasilan, bisa oge ngamimitian jualan online. Komo deui ayeuna mah geus loba marketplace nu nyadiakeun jang masarkeun rupa-rupa produk jeung barang jualan. Pasar jualan online oge lega pisan, ieu jadi kasempatan jang meunangkeun loba konsumen. Teu ngan saukur lingkungan atawa babaturan deukeut, tapi beda kota oge bisa. Teu make modal ge bisa, misalna make sistem dropship atawa jastip. Ngeunahna make sistem ieu urang teu kudu meuli barang heula tuluy dijual, tapi urang meuli produk mun geus aya nu rek meuli, jadina urang moal rugi si produk eta teu ka jual.
Salah sahiji tradisi unik suku Dani nyaeta tradisi bakar batu. Tradisi ieu dilaksanakeun ku cara masak bareng sakabeh warga. Mimiti, kepala suku kedah manah babi di leuweung dugi ka kenging. Tuluy eta babi teh dicandak ka tempat tradisi teras diberesihan tina jeroanna. Para lalaki ngagundukeun batu nu loba di hiji tempat tuluy luhurna ditutupan ku kai nu dibeuleum, tujuanna supaya batu panas. Geus batuna panas, dipindahkeun ka lobang khusus. Geus kitu eta batu disusun tuluy ditutupan daun cau atawa alang-alang. Luhureun dangdaunan eta diasupkeun babi nu meunang meresihan, tuluy ditutupan deui make dangdaunan.Tuluy luhureun na deui diasupkeun hasil tani juga hui-huian jeung bungbuahan. Tuluy ditutupan deui ku dangdaunan. Tungguan sakira saja satengah nepi ka asak. Geus asak mah digelar jang dahar bareng sasuku.
Wirausaha boga peran anu kacida penting na dina ekonomi nagara sabab masarakat anu jadi wirausaha bisa muka lapangan pagawean anyar. Di loba nagara, wirausaha mangrupakeun aspek penting anu maenkeun peran penting dina ekonomi. Ieu alatan swasta didorong ku wirausaha ieu mangrupa kontributor pangbadagna pikeun ekonomi. Sikep wirausahawan atawa pangusaha  anu sok panasaran ngajadikeun wirausahwan atawa pangusaha salawasna bisa manggihan inovasi anyar dina dunya usaha. Ku kituna, saurang wirausaha kudu mibanda sipat wirausaha sangkan usahana bisa mekar gede jeung kalawan bener. Pangusaha jaman ayeuna teu kudu lumangsung gede, ayeuna loba jelema anu ngabogaan usaha leutik komo ayeuna rame ku ayana sosial media. Pedagang di pasar, toko sembako di gigireun imah, nepi ka nu dagang nasi uduk nu ngalanggan unggal poe nyaeta conto-conto pangusaha di sabudeureun urang.
Kanggo ngajagi mesin cuci tetep awet, aya sababaraha hal anu kedah diperhatikeun yen teu sadaya barang tiasa asup kana mesin cuci, salah sahijina nyeta koin atawa duit receh. Koin anu asup kana mesin cuci bakal ngarusak sirip pompa pembuangan mesin cuci. Koin oge aya kamungkinan nyangked dina pipa pembuangan jeung ngajadikeun saluran cai mangpet. Di mesin hiji tabung anu bukaanna dijieun tina kaca oge koin tiasa mepeuskeun bukaan kaca eta. Karusakan-karusakan eta bakal ngaluarkeun ongkos anu gede kanggo ngabenerkeunna lamun nepikeun rusak. Teu heran lamun mesin cuci biaya ngabenerkeunna gede lantaran komponen-komponen anu aya di mesin cuci teh teu mirah pangaosna.
Mejikom boga andil luar biasa penting na dina minuhan kabutuhan pokok sapopoe, komo ibu rumah tangga jeung anak kost mah. Unggal poe abdi ge di kostan masak sangu dina mejikom. Kade pas masakna, kadang beda beas beda oge takeran cina. Aya nu ngepas sabuku, aya nu kudu di leuwihan, kitu oge sabalikna. Tah Masa sangu eta teh kumaha pinter-pinter na urang supaya teu biye teuing atawa gigih keneh. Daripada meser sangu ka luar, mending keneh masak nyalira dina mejikom, itung-itung ngahemat pengeluaran we ieu mah. Ngan, upami mejikom na tos kotor, beresihan heula sabab sok ngaruh kana sanguna. Rata-rata mun mejikom kotor teh kana sanguna sok koneng atawa garing wae sisina jadi ngerak.
Kaulinan hayu masak nyaéta kaulinan simulasi anu ngalaksanakeun kagiatan masak kadaharan atah ameh diasak pikeun mateng. Dimana pamaen salaku koki bakal dibéré misi masak. Pamaén bakal diperlukeun pikeun bisa ngalayanan kadaharan asak ku nangtukeun bahan, nangtukeun suhu seuneu, nangtukeun waktu porsi katuhu, cara motong, jeung kumaha ngalayanan nepi ka dahareun siap dijieun jeung resep bumbu luyu. Ku kituna kalayan masakan dilayanan asak, pamaén baris meunang kompetisi di buruan. Pikeun barudak, maén téh sarana diajar. Kaulinan masak ngamungkinkeun barudak ngamekarkeun kecerdasan akademik, kognitif, sosial jeung emosional. Henteu ngan senang, kaulinan masak sabenerna bisa mawa mangpaat pikeun ngembangkeun barudak anu maénkeun éta.
Tiktokshop jadi salah sahiji fitur market pilihan diantara berbagai aplikasi. Seueur nu balanja dina Tiktokshop teh sabab hargana nu leuwih murah, jeung loba diskon unggal balanja teh. Komo mun ngiringan nonton live na mah, pasti seueur produk nu mirah jeung dibere diskon khusus keur live. Salian eta, gratis ongkir ge jadi salah sahiji daya tarik tina ieu fitur market. Mantakna, seueur pisan nu milih balanja di Tiktokshop tibatan marketplace nu lain. Da barang na mah sami, ngan hargana nu leuwih murah. Komo mun urang geus bga koin atawa voucher Tiktokshop mah pasti bakal meunang loba potongan harga jeung gratis ongkir.
Robot vacum cleaner teh mangrupakeun robot nu fungsina jang beberesih di imah atawa di ruangan. Robot vacum cleaner ngabogaan bentuk buleud pipih nu dihandapna ditopang ku kaki nu bisa gerak mawa kaditu kadieu. Di luhurna aya tombol nu fungsina nangtukeun mode pembersihan, biasana aya nu mode vacum, mode pel, mode nyapu, jeung sajabana. Tinggal pilih sasuai kabutuhan kaberesihan harita. Mun keur dihirupkeun, robot vacum cleaner teh sok kaditu-kadieu puputeran saukur dinu tempat nu kotor nepi ka nu beresih. Mun geus beresih mah tinggal dipareuman make pencet tombol off. Harga robot vacum cleaner teh aya di kisaran harga opat dugi ka puluhan juta, kumaha teknologi nu diusungna.
Kabiasaan jalma di lembur anu pikaresepeun mah lamun peuting anu isukanna teh lebaran, meni rame ari ngarayakeu lebaran di lembur mah. Ti peuting saanggeus isya teh urang bakal kumpul di rumah Pak RT nyandakan obor, kuring oge jeung babaturan sok miluan ieu. Teras urang sadaya ngurilingan RT bari mawa obor, biasana mah sok disebut pawai obor. Lamun ngaliwat ka bumi uwa atawa sodara nu sejen, sok nganjang heula sakeudeung biasana mah sok bari ngoloan dahareun nu aya di bumi uwa, karek lumpat deui nuturan rombongan pawai. Pernah sakali kuring ngiringan pawai obor tapi teu idin heula ka mamah, pas balik dicarekan bebeakkan. Ceuk mamah lamun rek ngiluan pawai kudu bebeja heula ameh mamah teu hariwang.
Basa bulan November kamari, Rehan jeung babaturanna hiking Gunung Gede. Rehan mawa lima babaturanna, lalaki kabeh. Inditna harita poe Sabtu isuk-isuk tuluy uih deuina poe Minggu. Rehan mulai muncak jam salapanan, dugi ka alun-alun Suryakencana na jam opatan da jalan na bari santai jeung loba eureun. Geus nepi ka alun-alun, buru-buru masang tenda da bisi hujan manten. Bener weh, beres masang tenda teh tuluy hujan badai. Angin seseokan hampir ngaruntuhkeun tenda. Cai banjir arasup kana tenda, jadi sagala alat-perlengkapan teh baseuh. Sapeupeuting teu bisa sare ngagoler da jero tenda na cai hungkul. Hujan badaina eureun-eureun waktu subuhan. Eta sapeuptuing teu bisa istirahat pisan, Rehan meuni ngarasa capek. Isukanna, jam dalapanan Rehan jeung babaturanna tuluy muncak. Geus nepi ka puncak fofotoan heula bari meuli sarapan di warung. Nya, di puncak Gunung Gede ayeuna mah aya sababaraha warung. Geus beres sarapan, Rehan tuluy turun lewat jalur Cibodas. Duh eta mah hiking teh teu bisa dipohokeun pisan.
Masjid Al Irsyad anu aya di Kota Baru Parahyangan, Padalarang jadi salah sahiji masigit anu bisa dijadikeun wisata religi. Masigit ieu mibogaan kaunikan sorangan, ku sabab bentuk bangunanna nu teu siga masigit kawas umumna. Masigit ieu bentukna persegi atawa kubus jeung aya bolong-bolongan dina tembokna nu ngabentuk dua kalimah syahadat. Lamun dijero masigit ieu katinggali lobana ruang terbuka. Nu paling katinggalina nyaeta mimbak nu terbuka lega jeung aktinggali gunung oge tatangkalan nu harejo. Didieu oge bakal katinggali beton nu bentukna buleud, ukuranna gede jeung aya lafadz Allah. Di bagian atap masigit aya 99 kotak persegi anu mangrupakeun lampu jang penerangan. Tuluy di juru tiap kotakna ngabentuk asma Allah.
Opat hal nu bisa dilakukeun dina nyiapkeun diri ngahadapi ancaman bencana alam. Nu kahiji nyaeta simpen nomor darurat, misalna call center ambulance, call center BPBD, jeung sajabana. Nu kadua nyaeta siapkeun tas darurat. Tas darurat teh eusina perlengkapan diri nu bisa digunakeun minimal salila tilu poe. Eusina teh bisa pakean, obat-obatan, jeung kaperluan lain. Nu katilu nyaeta siapkeun tas dokumen. Kabeh dokumen penting teh dihijikeun dina tas supaya mun terjadi bencana alam teh bisa diamankeun jeung bisa dibawa. Nu kaopat nyaeta pahami tanda-tanda terjadina bencana. Mun geus aya tanda bencana alam, kudu sigap lumpat ka jalur evakuasi supaya bisa nyalametkeun diri.
Pempek Palembang mangrupakeun kadaharan has ti Kota Palembang, Sumatra Kidul, Indonesia. Kadaharan ieu didamel tina daging lauk anu dicampur aci, uyah sareng rempah-rempah khusus anu sanes. Pempek tiasa diolah ku cara digoreng, dikulub, atawa dipanggang. Kadaharan ieu biasana disuguhkeun ku saos cuka anu disebut saos cuko atanapi saos kalio. Pempek oge tiasa ditambahan ku tambahan endog, udang, aci, atawa bahan sejenna. Aya seeur jenis pempek di antarana kapal selam, lenjer, adaan, pempek keriting jeung sajabana. Pempek Palembang jenten kadaharan anu populer di Indonesia sarta dipikaresep ku sakumna lapisan masarakat. Pempek biasana disuguhkeun ku sambel kacang, cai asam jawa jeung bawang bodas goreng. Pempek oge tiasa didahar jeung sangu atawa lontong.
Ide jualan di imah aya deui nyaeta jualan baju di online tina internet, jaman ayeuna batur leuwih resep balanja di internet loba faktor anu ngajieun batur leuwih milih balanja di internet umum na mah nya kusaba praktis jeung lolobana gagara ningali iklan na wae lamun keur muka sosial media. Baju bisa jadi ide julana di imah kusabab jelema teh ayuna mah di tungtut wae good looking jadi ngabutuhkeun wae baju, model baju baju ieu oge eweuh ereun na unggal poe aya weh model anyar, ieu teh jad salah sahiji mangfaat lamun jualan baju nyaeta orderan loba wae jeung baju sasuatu anu bisa di simpen lila.
MRT salah sahiji transportasi lokal anu aya di Jakarta, hiji-hijina nu aya di Indonesia. MRT ieu dijieun ti taun 2016. Kerena na panjang pisan. terus di kereta ieu geus aya cecepengan nu ngagarantung warna koneng, jadi bisa nyepengan lamun keur jalan tarik. AC na oge geus nyaman kawas AC di kereta api. Korsina panjang warna biru tina plastik. Panto kereta na oge otomatis bisa muka jeung nutup sorangan. Di kereta ieu ge geus aya penjagana biasana saorang, bulak-balik ti gerbong mimiti ka gerbong akhir mastikeun penumpangna tertib, henteu ngobrol jeung dahar, sabab bisa ngaganggu kana kanyamanan batur. Hargana oge murah, ti ujung ka ujung teh ngan mayar Rp 12.000.
Asimo mangrupakeun robot humanoid nu bentukna mirip budak usia 10 taun. Manehna bisa leumpang siga jelema, lumpat, dansa, jeung ngomong. Asimo oge bisa ngadeteksi gerakan jelema nu keur leumpang, tuluy sacara otomatis leumpang ka arah nu beda ngameh henteu tabrakan. Salian eta, Asimo oge geus bisa ngalakukeun gerakan ngaloncat, ngalangkah mundur, atawa leumpang di luhureun permukaan anu teu rata sarta ngalakukeun tugas-tugas sederhana siga nyicikeun minuman, ngadorong troli atawa narima jeung maturan tamu ka rohangan anu dituju. Tapi pas taun 2018, pengembangan Asimo dieureunkeun jang fokus kana teknologi robotik kahareupna. Sanajan kitu, rupa=rupa teknologi ti robot Asimo bakal tuluy diterapkeun dina ngembangkeun fitur-fitur anu canggih.
Pesona kaéndahan alam di Pulo Bali geus teu diragukeun deui. Sakuliah pulo urang bisa ngarasakeun kaéndahan alam anu manjang, ti gunung, pantai malah danau. Sanajan kitu, aya hal unik nu ngajadikeun Bali malah leuwih husus, nya éta pelestarian budaya anu jero karasaeun dina sendi kahirupan masarakat. Nganjang ka Bali karasa leuwih istiméwa lamun urang junun meunangkeun momen seru ku ningali upacara adat  agama di Bali. Umumna upacara adat ieu bisa disaksian ku wisatawan ngan saukur nyaksian atawa ngadokuméntasikeunana. Di bali pasti geus teu aneh ku seringna ningali upacara kaagamaan agama hindu. Di agama hindu sagala rupa pasti di upacaraan, misalna urang boga  imah anyar atawa karek meuli mobil anyar. Upacara di agama hindu nyaeta sebuah perwujudan rasa syukur jeung menta kasalamatan ka Tuhan jeung para leluhur.
Cara ngahasilkan acis tina hobi nulis. Mimiti, tekunan hobi urang, asah terus pamahaman na dugi ka bener-bener paham. Terus, coba gabung jeung komunitas nu sahobi supaya meunang elmu nu leuwih loba. Geus kitu, cobian perbaiki tulisan urang terus diskusikeun jeung babaturan. Upami dirasa tos layak, cobian kirimkeun ka media daring. Mun tulisanna kaangge jang diublikasikeun, bakal aya balesan lewat email. Mun tos kitu, tinggal tingkatkeun kualitas tulisan jeung tuluy kirimkeun wae ka media supaya bisa dipublikasieun deui. Koncina hiji, tong bosen jeung gampang nyerah komo mun pesimis mah kana tulisan urang. Kudu percaya diri we heula bahwa tulisan urang teh layak dipublikasikeun.
Bakso asalna ti wewengkon Jawa Timur atawa Jawa Tengah, tapi di Jawa Barat, bakso loba pisan diminati. Anjeun tiasa mendakan bakso bas adi dimana-mana, ti sisi jalan dugi ka réstoran mewah. Bakso nyaéta olahan daging anu digiling dina bentuk buleud anu didahar ku kaldu seger. Anjeun tiasa nambihan mi sareng sayuran, bakso ogé seueur varian, ti bakso empuk, bakso urat, bakso endog, bakso mercon, bakso anak, bakso tahu, bakso keju bahkan bakso vegetarian anu henteu nganggo daging. Bakso ogé bisa dipénta, anjeun tiasa nganggo mie, blueberries sarta sayuran. tapi keur kuring pribadi mah teu make tauge, sabab dina umumna bakso make tauge atah nu kadang ngajadikeun bau jeung rasana kurang nikmat. Harga bakso ogé kawilang murah, biasana tina harga sapuluh rébu, bisa meunang bakso. Urang ogé bisa nyampur bakso sakumaha dipikahoyongna ku bébas nambahkeun kecap, saos jeung sambel cabe ogé cuka nurutkeun rasa.
Lantaran tos kapok diajar maen gitar, abdi nyobian alat musik nu sanes anu keur usum pas pandemi covid, nyaeta kalimba. Alat musik ieu teh sabenerna mah mirip siga piano, matak disebut oge piano ramo. Abdi panasaran ka alat musik ieu lantaran katingalina siga nu gampang, padahal mah lumayan sesah. Alat musik ieu aya nu didamel ti awi, aya oge anu didamel ti akrilik. Aya dua puluh hiji tuts di kalimba, masing-masing gaduh gaduh sora anu benten. Abdi meser kalimba anu didamel ti awi warna na coklat jeung aya ukiran gambar rusa. Upami tos tiasa maen alat musik, sabenerna diajar kalimba moal sesah.
Hayam bakar nyaeta kadaharan anu dijieun tina daging hayam nu dipanggang atawa dibakar dina batu bara atawa dina oven. Kadaharan ieu biasana dibumbuan kalayan rempah-rempah khusus anu masihan rasa anu gurih sareng nikmat. Diantarana kecap, bawang bodas, uyah, pedes, jeung mantega. Hayam bakar biasana disuguhkeun sareng sangu haneut, sambel cabe jeung lalab. Hayam bakar populer pisan di Indonesia. Hayam bakar biasana ngagunakeun dada atanapi pingping hayam salaku pilihan potongan anu dianggo. Bagian ieu dipilih kusabab dagingna kandel sareng lemu. Di unggal wewengkon di Indonesia miboga resep hayam bakar anu beda-beda. Nanging, hayam bakar anu paling mineng dipanggihan nyaeta hayam bakar anu dibumbuan ku kecap.
Mindengna barudak leuwih resep méakkeun waktu maranéhanana ulin jeung gerak aktip. Tapi, sanggeus asup sakola, suka atawa henteu, jam maén kudu ngurangan. Nanging, éta lain hartina aranjeunna henteu bisa tetep aktip maén ulin gerak jeung réréncangan na. Tah kukituna sakola nawarkeun klub olah raga atawa biasa disebut ekstrakurikuler, sangkan barudak masih bisa ngarasakeun waktu maén, kayaning futsal, tari, baskét atawa voli. Ekstrakulikuler loba mawa dampak baik atawa positif ka barudak anu jadi anggotana. Salian rasa bahagia jeung bebas gerak saeungggeus capek ngumprek kana palajaran sakola ekstrakulikuler oge jadi panyaimbang emosi jeung mental budak, bisa meungkeun sosialisasi leuwih jeung pastina bisa nyehatkeun awak.